খুলনা অফিস : শীতের আগমনি বার্তা পৌঁছানোর সাথে সাথে অতিথি পাখি আসতে শুরু করেছে। এসব অতিথি পাখী একদল পাখি শিকারী দিনের বেলায় ও রাতের আধারে তাদের ফাঁদ,ও জাল পেতে ধরে। নানা কৌশলে পাখি ধরে হাট-বাজারে, মোড়ে বিক্রি করছে। বিশেষ করে একশ্রেণি পাখী ব্যবসায়িরা এসব এলাকা থেকে পাখি নিয়ে হাটে বাজারে, রাস্তার পাশে মোড়ে বিক্রি করছে। একাধিক সুত্র জানায়, যশোরের মনিরামপুর ও কেশবপুর, খুলনার তেরখাদা, বিলডাকাতিয়া, বিল কোদালিয়াসহ বিভিন্ন বিলে শিকারীরা নানা কৌশলে অতিথি পাখি ধরে এনে বিক্রয় করে। তেরখাদা থেকে মটরসাইকেলে এনে খুলনা শহর, বিভিন্ন এলাকায় বিক্রি করে দিয়ে চলে যায়। অভিযোগ রয়েছে অতিথি পাখি শিকারীদের নিয়ন্ত্রণ করে ডুমুরিয়ার কোমরাইল নামক স্থানের এক বিশেষ ব্যক্তি। চেঁচুড়ি এলাকার আব্দুল হাই, কপালিয়ার ফারুক, চেঁচুড়ি এলাকার মিজান দেড়ুলী, কৃষ্ণনগর, কোমরাইল, বরুনা, জামিরা, টোলনা, কাট্ঙ্গো এলাকায় প্রকাশ্যে বিক্রি হচ্ছে।